Maa.
Uskomattoman kauneuden ja hämmästyttävien ihmeiden kehto.
Käsittämätön. Hämmentävä.
Planeetta tekee pilkkaa kyvyttömyydestämme kuvailla sitä.
Arvostaakseen tämän planeetan upeaa loistoa -
sitä on joskus turmeltava.
Varokaa turmelijaa.
Hän on luonteeltaan häpeällinen, halpamainen ja turmeltunut.
Muuttuva ekosysteemi on pakottanut -
tämän ennen ylpeän talk show -isännän kuivempaan ja ankarampaan ilmastoon.
Tekemään viikoittaista podcastia.
Täällä, ilman studioyleisönsä tuomaa ravintoa,
tämä pelle haaleine pienine silmineen,
jotka muistuttavat karkeasti maalatun nuken silmiä,
on pakotettu selviämään vähäisillä murusilla,
jotka lähetykseen soittava fani tarjoaa.
Soittajan vähäisen innon villin tuoksun sekoittamana -
hän tonkii kaukaisia maita -
kutsumattomana, sillä tunnistamisen ja satunnaisten selfieiden -
pohjaton nälkä ajaa häntä eteenpäin.
Tämä on hulluutta.
Tämä on mieletöntä. Tämä on kaaosta.
Tämä on Conan O'Brien Must Go.
Marokko.
Minun on varmistettava, että hiukseni ovat kunnossa -
jokaisessa lähetyksessä. -Eikä tarvitse.
AVUSTAJA JA PODCAST-JUONTAJA
Conan! -En tarkoittanut,
että hiuksesi näyttävät huonoilta.
Sinä et vain pysty hallitsemaan, mitä päälaellasi tapahtuu.
Varmasti pystyn. Hiukseni ovat täynnä eri tuotteita.
Näen hiuksesi vain silloin, kun niitä on käsitelty.
Tämä on kohteliaisuus, koska hiuksesi uhkuvat voimaa.
Se on vahvuutesi salaisuus. Miten käsittelet sitä?
Käytän arganöljyä. -Mitä se on?
Se on marokkolaista öljyä.
Se on ilmeisesti puusta, jota kasvaa vain Marokossa.
Siitä valmistetaan öljyä.
Marokossa siis hakataan puita, jotta hiuksesi pysyvät kurissa.
Siksi Marokko on autiomaa.
Marokko oli aikoinaan kuin Irlanti.
Sitten Sona päätti laittaa hiuksensa aisoihin.
Hankit öljyä siis Marokosta. -Se on paras tapa.
Olen aina halunnut pitää huolen,
että työntekijöillämme on tarpeeksi hiustuotteita.
Siksi lähdin Sonan mukaan...
SAHARAN AUTIOMAA MAROKKO
...yhteen maailman ihmeellisimmistä maista.
Se oli uhraus, jonka olin valmis tekemään.
Toin sinut autiomaahan. Olemme todellakin keskellä ei-mitään,
Minusta tuntuu, että olen täällä kuin kotonani.
Ehkä sinun pitäisi jäädä tänne.
En tarkoittanut dissata sinua mitenkään.
Mutta ehkä jäät enkä koskaan enää näe sinua.
Et dissaa, vai?
Saanko edelleen palkkaa podcastista, vaikka en ole podcastissa?
Teet taidetta siitä, että et tee töitä minulle.
Jep.
Toin sinut tänne hakemaan marokkolaista arganöljyä.
Lensin ykkösluokassa.
Pidin, kun siellä käytettiin pöytäliinoja.
Turistiluokassa on kaikki vain paperista.
Ykkösluokassa ei. -Mikä on turistiluokka?
Onko se eri lentokone? -Ei ole.
Onko se samassa koneessa?
Suurin osa matkustaa turistiluokassa.
Missä? Edessä? Sivulla? Missä se on?
Takana. -Onko koneen takana jotain?
Mitä luulit siellä olevan?
Matkalaukkuja ja hevosia. En tiedä.
Luulin, että viinikellari oli takana.
Mistä arganöljy oikein tulee?
Sitä saadaan puusta.
Olemme nyt itäisessä Marokossa.
Minulle kerrottiin, että öljy tulee lännestä.
Ostetaan kaksi ykkösluokan lippua ja mennään länteen.
Tiedätkö, mitä ajattelen? Kuuntele. -Mitä ajattelet?
Tiedätkö sen kohtauksen... -Anna kun arvaan. Heated Rivalrysta.
Voi kun olisikin!
Ajattelet sitä koko ajan.
Tiedän. Ajattelin Avaruusboltsit-elokuvaa.
Muistatko, kun siinä käveltiin autiomaan läpi?
Minä taas ajattelin Arabian Lawrencea.
Sinä menit suoraan Avaruusboltseihin.
Totta kai Arabian Lawrence kävisi myös.
Avaruusboltseissa kävellään dyyneillä.
Arabian Lawrencessa ei juurikaan kävellä dyyneillä.
Se on niin pitkä elokuva.
Kuinka pitkä on Heated Rivalry?
Kuusi jaksoa, jokainen noin tunnin verran.
Se on kaksi kertaa pidempi kuin Arabian Lawrence.
Katsoit sen kokonaan.
En katso enää. Nyt katson Off Campusta.
Mikä se on? -Toinen jääkiekkosarja.
Mutta tässä kerrotaan yliopistopelaajista -
ja heidän suhteistaan.
Ensimmäinen kausi kertoi Garrettista ja Hannahista.
Heidän tarinansa oli suloinen, vaikka lopputuleman tietääkin.
Ja heillä on todella hyvä kemia, mikä on tosi mukavaa.
Tein virheen, kun katsoin lisätietoja Instagramista.
Sen jälkeen algoritmi syöttää minulle vain Off Campus -kamaa.
Mutta ei se haittaa.
Sona saattoi puhua tästä aiheesta tuntikausia, jopa päiviä.
Lähdin omalle polulleni tapaamaan erästä marokkolaista faniani.
Yassir, mitä kuuluu? -Hei, Conan.
Missä päin Marokkoa asut?
Casablancassa.
Kun katsot Casablanca-elokuvaa,
muistuttaako se yhtään sitä Casablancaa, jonka tunnet?
En tiedä. En ole koskaan katsonut sitä.
Etkö ole katsonut Casablancaa?
Olen tulossa Casablancaan.
Katsomme sen elokuvan yhdessä.
Sen jälkeen kävelen kaduilla poplarissa ja hattu päässä.
Sinä pukeudut ranskalaiseksi poliisiksi.
Tuo ei kerro minulle mitään.
Minua ei kiinnosta se, Yassir.
Kerro vähän itsestäsi. Mitä teet ammatiksesi?
Olen projektipäällikkö konsulttifirmassa.
Juttelen minua kokeneimmille ihmisille -
ja kysyn, ovatko he saaneet työtehtävänsä valmiiksi.
Päivitän tiedon tiedostoihin. Siinä työpäiväni.
Suoraan Casablancasta.
Se kertoo juuri tuosta. -Niinkö?
Elokuva on data-asiantuntijasta, joka kyselee ihmisiltä -
työtehtävistä ja syöttää tulokset järjestelmään.
Sitten he hyppäävät koneeseen ja lähtevät. Hyvä leffa.
Miten et ole katsonut sitä?
CASABLANCA MAROKKO
Yassir, mitä kuuluu? -Hei.
Mukava nähdä sinua. -Tervetuloa Casablancaan.
Uskomatonta. Hetken ajattelin, että Marokko on tosi jännä,
koska sana on sama etu- ja takaperin.
Sitten tajusin, että se onkin takaperin "Okkoram" eikä Marokko.
En tajua, miten... -Mitä oikein höpiset?
Tajusin olleeni väärässä.
Aloitimme kuitenkin ohjelman tällä tavalla.
Se on kahjon miehen tekosia.
Pahoittelut siitä.
Hyväksytty.
Voitko rauhoittua hetkeksi?
Sinun innostuksesi on aivan yliampuvaa.
Oletko muuten nyt katsonut Casablancan?
Vain parikymmentä minuuttia. -Sehän on pahempaa kuin -
olisi katsomatta kokonaan. Mikä on lempielokuvasi?
Avengers: Endgame.
Et siis välitä Casablancasta, mutta pidät Avengers: Endgamesta.
Siinä hankitaan kasa kiviä hansikasta varten.
"Meidän on saatava hansikas valmiiksi."
Missä se myytäisiin? Etsyssä?
IKUISUUSHANSIKAS KIVILLÄ 5 800 DOLLARIA
Aika hyvä vitsi.
Ettekö te nuoret osta kaikkea Etsystä?
Joo.
Pakko tappaa itseni myöhemmin tänään.
Varoituksen sana. Tässä ohjelmassa mainitaan itsemurha.
Mutta aion todella tehdä itsemurhan.
Ette voi pahastua, koska varoitin teitä.
Nautitko tästä? Olenko täysi idiootti?
Pidän tästä.
Pidän minä.
Onko isäsi katsonut Casablancan? -En usko.
Entä Avengers: Endgamen? -Hän pitää dokumenttiohjelmista.
Hän on minun sukupolveani.
Vanhemmiten katsomme vain dokumenttiohjelmia.
En ole nähnyt Avengers: Endgamea.
Mutta olen nähnyt Ken Burnsin dokumentin siitä leffasta.
Viimeisenä epätoivoisena yrityksenä voittaa pelätty Thanos -
Iron Man, Kapteeni Amerikka, Smart Hulk ja Ant-Man -
käyttävät varastettuja Pym-hiukkasia matkustaakseen New Yorkiin -
vuonna 2012 ja menevät Stark Toweriin.
Hulkin käsketään ruuhkaisessa hississä käyttämään portaita.
”Mene portaita. Vihaan portaita. Niin paljon portaita.”
Hulk.
Halusit, että tapaan perheesi. -Kyllä.
Sepä mukavaa.
Hei. -Tervetuloa.
Mikä on nimesi? -Ayoub.
YASSIRIN VELI
Sinä olet varmaan isä.
YASSIRIN ISÄ
Kyllä. -Mukava tavata.
Kiitos, kun saan vierailla kodissanne.
Miten sanotaan arabiaksi hei?
Assalamu alaikum.
Ostatteko silmälasinne kolmen parin pakkauksessa?
Niinkö se toimii täällä?
En tunne kuuluvani joukkoon.
Käytetään vähän Hollywoodin taikuutta.
Katsotaan kaikki kameraan nyt.
Kaikki kameraa kohti.
Nuorukaiselle myös lasit.
Näin.
Pidätkö huumoristani? -Kyllä.
Hän sanoo kaikkeen kyllä.
Haluatko minun lähtevän? -Kyllä.
Perinteiden mukaan vierailla on aina lahjoja mukanaan.
Tämä on teille.
Kiitos. -Pidättekö siitä?
Se oli käytävässä, kun tulin sisään.
Se on teille. -Kiitos paljon.
Sitten minulla on tämä.
En tullut tyhjin käsin. -Kiitos paljon.
Toin myös tämän.
Se on lapsenlapsi sinulle. Samanlainen kuin toinen.
Yassirin isä on valmistanut teetä.
Lisäksi naposteltavaa. Loistavaa.
Kiitos paljon. -Tervetuloa kotiimme.
Hän näyttää, miten teetä kaadetaan.
Todella korkealta.
Hän on taitava.
Hieman läikkyi.
Pahoittelut.
Oletteko nähneet Tom Cruisen elokuvan Cocktail?
Se on hyvä.
Sen olette nähneet, mutta ette Casablancaa.
Mitä sanotaan arabiaksi, kun juomme teetä?
Bismillah.
Bismillah. Jumalan nimeen.
Bravo.
Tässä on perinteisiä marokkolaisia keksejä.
Tehdäänkö usein näin?
Tämä on hyvää.
On oltava tarkkana, koska jos kehun muun maan ruokaa,
Stanley Tucci voi haastaa minut oikeuteen.
Kutsu ystäväsi myös syömään.
Haluatko tarjota kameraporukallekin?
Kyllä. -Ei käy.
Heille ei mitään. Tämä on herkullista. Tehän ette sitä tiedä.
Meidän on katsottava Casablanca Yassirin kanssa Casablancassa.
Tulette pitämään siitä.
Sam. -Niin, pomo?
Jos Casablancassa on joulukuu 1941, paljonko kello on New Yorkissa?
Kelloni on pysähtynyt.
He varmaan nukkuvat New Yorkissa. Varmaan koko Yhdysvallat nukkuu.
Vau!
Takaisin Saharan autiomaahan.
Tässä on Mohammed ja Waleed.
Kiitos, kun autatte. -Olkaa hyvä.
Kerro vähän lisää kamelista.
Niitä näytetään usein mahtavissa elokuvissa.
Se vastasi sinulle.
Sinä olet elokuvissa. Onko se jokin ongelma?
Hän tekee noin, kun on onnellinen.
Noinko hän osoittaa onnellisuuttaan?
Sitten minun avioliittoni on hyvässä jamassa.
Haluatko suudella minua?
Eikö ollut hyvä? -Tosi hyvä.
Tappelevatko kamelit keskenään vai ovatko he ystäviä?
Tämä on pomo. -Pomo!
Tämä on siis pomo.
Tällä kamelilla on suukoppa.
Hänellä on koppa.
Puhuuko hän liikaa Off Campus -sarjasta?
Hän on vihainen. -Hei!
Voinko kysyä kamelinvarpaista?
Niillä on kaksi varvasta, luulisin.
Onko sinulla kysymyksiä niistä?
Kamelinvarpaista? -Niin.
Miksi otit kamelinvarpaat puheeksi?
Koska tuottajamme ja kirjoittajamme José -
pitelee kylttiä, jossa pyydetään osoittamaan varpaita.
Ehkä hän ajatteli, että se aihe voisi -
nostaa tämän ohjelman tasoa.
Minkä vitsin halusit tähän kohtaan, José?
Jotain kamelinvarpaista. -Aivan.
Mikä tämän kamelin nimi on?
Champagne Problem.
Mahtavaa. -Champagne Problem.
Entä ongelmatapauksen?
Coca-Cola Zero.
Coca-Cola Zero?
Mikä kameli sopisi parhaiten minun luonteelleni?
Sinun luonteellesi? -Niin.
Sanoisin Coca-Cola Zero.
Eli minun pitäisi ratsastaa tuon mulkun kyydissä?
Kyllä.
Koska hän on isompi.
Ja mulkku. -Niin.
Anteeksi.
Selvä, menen mulkun kyytiin.
Sanoin sen jo toisen kerran tänään.
Ratsastan mulkulla vaikka koko päivän.
Jee! -Ylävitonen.
Ylävitonen. Sanoin, että ratsastan mulkulla koko päivän.
Tajusit.
Jos kamelit eivät nappaa, miten olisi hiekkaan hautautuminen?
Se on itse asiassa ikivanha hoitomenetelmä.
Hautautuminen tällä tavalla on suurin pelkoni.
Katsoitko Euphorian viimeisen kauden?
Katsoitteko te?
En ole koskaan katsonut sitä. -En edes katsonut ensimmäistä kautta.
Nate haudattiin maan alle.
Kukaan meistä ei ole katsonut sitä.
Tiedän siitä, että ihmiset ovat klubeilla ja ripsiväri pettää.
Kuinka kauan olemme haudattuina?
Viidestä seitsemään minuuttia. -Niinkö?
Voi luoja.
Kroppani on aivan tulessa.
Olosi on nyt epämukava, mutta kohta saat hiekkaa päällesi.
Olosi paranee.
Olen nähnyt tästä unta varmaan 50 kertaa.
Nyt se tapahtuu.
Miksi?
Ei, ei. -Eikö?
Vain tähän asti.
Yrität tappaa minut. -Meninkö liian korkealle?
Taidan jättää tämän väliin.
Sona, meillä pitäisi olla turvasana. Minkä haluaisit?
"Nosta minut ylös tästä helvetin hiekasta"?
Älä kiroile. -Anteeksi.
"En halua olla tässä enää"?
Kiroilu on parempaa.
"Nosta minut helvetti ylös tästä paskasta"?
Kuumaa.
Polttaa. Tietyt elimet lopettavat toimintansa.
Maksa.
Siinä meni munuaiset. Odota hetki.
Penis on heräämässä henkiin.
Outoa.
Kiva kun heräsit, kaveri.
Miltä tuntuu, Sona? -Hyvältä.
Tämä on hyvin lämmintä ja hoitavaa.
Kuin olisin takaisin kohdussa.
He sanoivat seitsemän minuuttia. On mennyt paljon pidempään.
Niin on.
Näin juuri kamelin synnyttävän ja nyt sama pikku kameli on teini-ikäinen.
Nyt sama kameli aloitti oikiksessa.
Nyt se on töissä lakifirmassa Manhattanilla.
Liian paljon?
Odotan vain kuolemaa.
Tokaisit vitsin kamelin syntymästä teini-ikäiseksi.
Kukaan ei nauranut. -Se oli yksityiskohtaisempi.
Sitten jatkoit vielä siitä kamelista...
Luulin, että hautaaminen oli painajaiseni.
Kuoleminen vierelläsi taitaa olla pahempi painajainen.
Lauot vitsejä loppuun asti.
Skorpioni oli tulossa minua kohti.
Se kuuli vitsini ja pakeni kukkulan taakse.
Vierailen nyt amazighien luona. Menikö oikein?
Kyllä.
Amazighien kulttuuri on yli 4 000 vuotta vanha.
Heiltä on peräisin tajine-ruoka, kuskus ja kelim-matot.
Sekä kauniita koruja.
Tässä on Aïcha.
Onko tämä hänen kotinsa?
TULKKI
Hän on tulossa toisesta nomadikylästä.
Se on 250 kilometrin päässä.
He tulivat kameleilla tänne.
He haluavat vaihtaa maisemaa, koska tämä on lähempänä vettä.
He ovat täällä ainakin pari vuotta.
Sanoiko hän tuon kaiken? -Hän on...
Hän sanoi yhden sanan.
Haluavatko he teetä?
Teetä. -Kutsutko meidät teelle?
Kyllä. -Totta kai.
Minulla on kunnia juoda teetä kanssasi.
Kerro Aïchalle, että täällä on mukavaa.
Kiitos paljon.
Hän sanoo, että olet tervetullut.
Kiitos paljon.
Korkealta kaataminen on suosiossa täällä.
Kyllä.
Mitä tapahtuu, kun näkö alkaa huonontua?
Olen kateellinen tuosta virtauksesta. Älä kysy.
Pippeli.
Smarty Pants. IMAX.
Nauttikaa!
Aïcha.
Kiitos. -Nauti.
Tämä kuuluu perinteisiin.
Kun pysähtyy nomaditeltassa,
siellä tarjotaan aina ruokaa.
Mikä tämän leivän nimi on? -Medfouna.
Se on kuin berberipizzaa.
Revinkö vain palasen?
Vain pienen.
Tämä on hyvää.
Tässä maistuu kiviuunin savuisuus.
Käskit ottaa vain pienen palan.
Voinko ottaa isomman? -Tämä on viimeinen.
Viimeinen? Minkälainen isäntä oikein olet? Olen iso mies.
Veljeni Neal olisi haukannut tuon kuin ehtoollisleivän.
Pahoittelut.
Puhun liikaa. Syön aina paljon, kun menen jonkun kotiin vieraaksi.
Joskus laitan taskuuni foliopaperia -
ja tungen ruokaa taskuihini, kun lähden pois.
Haluatko tämän mukaasi?
En ole lopettanut vielä.
En ymmärrä mitään.
Aïchaa harmittaa, miksi kutsui minut.
Hän haluaa minun lähtevän.
Vulture-lehti kutsui minua "vaikeaksi kestää".
TheWrap sanoi minun olevan "suuri annos".
IndieWire sanoi minun olevan "mulkero".
Haluan kiittää Aïchaa. -Voit ottaa tämän myös.
Voinko? -Kyllä voit.
Kiitos paljon, Aïcha.
Sonan arganöljyn takia oli jätettävä autiomaa ja mentävä Marrakeshiin.
Ykkösluokan lentolippuja ei ollut saatavilla.
Sona? -Niin.
Kun pyysin varaamaan kuljetuksen, tarkoitin autoja.
Teemme nyt samaa kuin -
paikalliset tekivät pari tuhatta vuotta sitten.
Hullua.
Ihan hullua.
Minulla ei ole mitään tämän kaavun alla.
Voi ei.
Satula menee oikealle ja minä kallistun vasemmalle.
Selvä.
Oletko huomannut, että sekä hiekka että kamelit ovat ruskeita?
Tiedätkö, mitä se on? -No?
Kamelointia.
-Siirrytään seuraavaan.
Luulin, että heitin aika hyvän.
Tuoko oli hyvä? -Se oli Josén keksimä.
RUSKEA KAMELI, RUSKEA HIEKKA KAMELOINTI
José "Kamelinvarvas" Arroyo? -Niin.
Katso meidän varjoamme, Sona.
Siistiä. -Uskomatonta.
Ajattele, jos kolmen viisaan miehen sijaan -
Jeesuksen ovelle tulisimmekin me kaksi.
Voi luoja.
Pilaisimme kaiken.
En veisi sinne lahjaa. -Minä ottaisin sieltä jotain mukaani.
Jeesukselta? -Kyllä, valitettavasti.
Sona, emme taida päästä kameleilla Marrakeshiin asti.
Kun varasin tämän auton, otin sen ulkonäön perusteella.
En koskaan kokeillut, mahdunko tähän penkkiin.
Et mahdu siihen millään. -En niin.
Katso, kuinka ratti antaa väljää.
Menemme nyt aivan suoraan.
Minulla ei ole turvallinen olo.
Tiedätkö miksi? Koska et ole turvassa.
Tällä tavalla ajettiin autoa 1930-luvun elokuvissa.
Feikkileffoissa? -Niin.
Olen tulossa. On päästävä McCreadyn maatilalle.
Tapaan siellä Jimmy Cagneyn ja Humphrey Bogartin.
On myös hemmetin kuuma.
Yhtä kuuma kuin Supermanin persvaossa, kun kryptoniitti palaa.
Siitä puheen ollen.
Ei ole ilmastointia.
Tuottajamme Matt Shaw antoi meille tuulettimen.
Hienoa. -Se on täysillä.
Se on aika lähellä ihoasi.
Se ottaa itse asiassa viilennystä pois minusta.
Asetus on "vanhan miehen kuolonhenkäys."
Töyssy tulossa. Luoja.
Töyssy sai ratin taas oikeaan asentoon.
Nauran, koska tämä on niin vaarallista.
Äitini on vihainen sinulle, jos minulle käy jotain.
En anna niin tapahtua.
Otan videota, kun ajat.
Hei, Nadia. Pidän hyvää huolta tyttärestäsi.
Etkö voisi hidastaa noissa töyssyissä?
En. Katso. Kamelit ylittävät tietä. -Hyvänen aika.
Uskomaton näky. Kumman valitset mieluummin?
Tämän auton vai kamelin? -Kamelin.
Kamelissa oli enemmän tilaa.
Kameli ei yrittänyt tappaa meitä.
Ja kuulostaa uskomattomalta,
mutta tämän auton on pysähdyttävä 10 minuutin välein paskomaan.
Tämä muistuttaa matkaa Las Vegasiin. -Kyllä.
Oletko koskaan ajanut sinne?
Olen, kauan sitten.
Minä, Rodman, Greg ja Rob LaZebink.
Asuimme kamalalla alueella halvassa hotellissa.
Niinkö? -Olimme onnettomia.
Emme pelanneet emmekä juoneet.
Kutsuimme itseämme Nynnykerhoksi, koska olimme tosi nynnyjä.
Argan-ravintola! Heillä on oltava arganöljyä.
Voit jättää minut tähän. -Jarrut eivät varmaankaan toimi.
Jatkan vain matkaa. Saat öljysi myöhemmin.
Olemme matkalla Marrakeshiin. Sinne on yhdeksän tunnin ajo.
Jestas.
Otithan äänikirjan mukaan? -Ei sitä voi soittaa autossa.
Muistan pari kirjaa ulkoa.
Mitä kirjoja?
Luku 12.
Sen lisäksi, että hän tunnusti kolme kauhistuttavinta murhaa,
Ed Gein kertoi poliisille... -Voi ei.
...että hän oli käynyt yli 40 kertaa yöllä paikallisilla hautausmailla.
Hän kaivoi äskettäin haudattuja ruumiita esiin kuin transsissa...
Viimein saavuimme Marrakeshiin.
Ensimmäiseksi pysähdyin kuuluisan marokkolaisen taiteilijan luokse.
Tässä on Hassan Hajjaj.
Olet uskomaton taiteilija Marokossa ja ympäri maailmaa.
Olet valokuvannut Billie Eilishia, Riz Ahmedia ja Cardi B:tä.
Olen otettu, koska aiot ottaa tänään minusta kuvia.
Pidetään vähän hauskaa. Näytän sinulle joitain asuja.
Toivottavasti pidät niistä.
Olet siis suunnitellut nämä kaikki. -Kyllä.
Katsopa tätä!
Ja tätä.
Onko tässä UV-suoja? -Voi olla.
Puhut kuin olisit myymässä tätä.
Mitä mieltä olet, Hassan?
Mielestäni se toimii.
Olen jonkun seksilahkon johtaja.
Mutta myös turvassa moottoritiellä pimeällä.
Tämän asun valitsen.
Laitetaan vielä jalkaan marokkolaiset kengät.
Herättävätkö nämä liikkeet mitään tuntoja, Hassan?
Eivät ne herätä. Voit lopettaa.
Tämä on mieletön.
Jos joku koulukaverini näkisi minut tämä takki päällään,
saisin jälleen turpiini. -Niinkö?
Eikö tämä ole kuin 1980-luvun sarjasta?
Eikö vain?
WASSUP DANNY?! PÄÄOSASSA CONAN O'BRIEN
Moi, Hassan! -Conan!
Miten hurisee? -Entä itselläsi?
Kaikki on hyvin. -Hyvin menee.
Siistiä. Otamme kuvat ulkosalla.
Osaat luoda oikean tunnelman.
Mukana on myös kuuluisa marokkolainen muusikko.
Maroune Lbahja.
GANOUA-MUUSIKKO
Mikä Marounen soitin on nimeltään?
Gimbri. -Uskomaton.
Kolme kieltä ja hän soittaa keskimmäistä.
Olen valmis. Minulla on nämä kuteet.
Kuin Kermit olisi tiskijukkana.
Ensimmäistä kertaa olen huolissani hamekuvista.
Kiitos teille.
Jälleen yksi asia, joka yhdistää minua,
Cardi B:tä ja Billie Eilishia.
Menemme nyt soukiin eli basaariin.
Tämä on täynnä erilaisia kujia.
Conan, olen suuri fanisi.
Tervetuloa Marrakeshiin.
Kiitos, kun sain tulla. -Mukava nähdä sinua.
Tässä on ystäväni Sona. -Kiitos, kun tulitte kaupunkiini.
Täällä on ihanaa.
Olipas mukava mies.
Tässä soukissa kuvattiin Sex and the City -leffan kakkososaa.
Kuvattiinko se Abu Dhabin kohtaus täällä?
Kyllä.
Eikö siinä Carrie Bradshaw törmää -
entiseen heilaansa? -Aidaniin.
Sellaisen todennäköisyys on todella pieni.
Olemme olleet täällä 10 minuuttia.
En ole nähnyt Aidania. -Haluatko nähdä hänet?
Voinko sanoa jotain?
Näin sen elokuvan, jossa he ovat Abu Dhabissa.
Cynthia Nixon sanoo: "Abu Dhabissa on paljon tekemistä."
Ja sen jälkeen: "Abu-dabi-doo". -Niin.
Abu-dabi-doo!
Kun hän sanoi sen, otin telkkarini irti seinästä -
ja heitin sen ikkunasta.
Olitko niin iloinen hyvästä sanaleikistä?
Kyllä.
Juuri noin teen, kun olen iloinen -
komedian käsikirjoituksesta. Heitän telkkarin ikkunasta.
Siksi en voi katsoa omia ohjelmiani.
Telkkareita lentäisi joka suuntaan.
Haluatko minttua?
Voin ottaa, kiitos. -Hänen toiseksi suosituin yrttinsä.
Paljonko se maksaa?
Hän maksaa sinulle.
Mukava tavata. -Hei.
Sinulla on kaunis hymy.
Kiitos. -Assalamu alaikum!
Haluan näyttää teille jotain erityistä.
Tulkaa mukaani.
Viimeksi samassa tilanteessa päädyin alasti sivukujalle.
Hei!
Jimmy Carter oli kaupassani. -Katsokaa! Carter oli täällä.
Puff Daddy.
Oliko Puff Daddy täällä?
Kerron sinulle jotain.
Näytä mieluummin Carterin kuvaa kuin Puff Daddyn kuvaa.
Eikö niin, Sona? -Kyllä.
Olen samaa mieltä.
Tervetuloa Marrakeshiin. -Kiitos.
Ihmiset ovat yhtä innoissaan minusta kuin Puff Daddystä.
Minun on vain unohdettava se tosiasia.
Totta. -"Saddam Hussein oli täällä!
Loistotyyppi."
Haluan jalkatyynyn. -Mikä se on?
Tuollainen.
Tämä on marokkolainen pouffi. Mitä sillä tehdään?
Se on jalkatyyny.
Siitä tehdään tyyny. -Laitetaan täytettä sisälle.
Niin.
Käyttääkö kukaan tätä hattuna?
Onko tämä hattu? -Se ei ole hattu.
Jos pidänkin tätä näin. Olet harmissasi.
Se ei ole hattu.
Näyttää raskaalta.
Tämä on hieno. -Se on tukahduttavan kuuma.
Minun on saatava tämä.
Arvaa, mikä tässä on parasta. -No?
Väri sopii karvoihini.
Juttuni ovat sairaita.
Kiekkojoukkue!
Oletteko Kanadasta? -Olemme.
Taitaa olla jotain Heated Rivalry -juttuja teilläkin.
Vitsailen vain.
Mennäänpä tänne.
Tämä herra myy aitoa nahkaa.
Kiitos paljon. -Tokaisin sen vain.
Voit olla totaalinen huijari.
En ole. Kaikki on käsintehtyä. -Käsintehtyä.
Sona, oletko leikkinyt piilosta?
Tämä on toripiiloa.
Cynthia Nixon, olen pahoillani. Tuo oli melkein yhtä huono vitsi.
Abu-dabi-doo!
Berberiapteekki.
Tässä on eukalyptuskristalleja.
Onpa miellyttävä. -Eikö olekin?
Vau.
Kuin koalan metaa.
Eukalyptus-kristalleja.
Palasin juuri menneisyyteen.
Heippa, George Washington. Näin pukeudumme vuonna 2026.
Onko teillä jotain miesten terveyttä nostattavaa?
Immuniteettiä, vai?
Vaimon tyytyväisyyteen liittyvää.
Tähtien sota -teetä. -Juodaanko tätä?
Tämä on lopputulos.
Tuoko? -Niin.
Minä tarvitsen ison leikkauksen, jotta pääsen tuohon.
Ja 35 elinluovuttajaa.
Tiedät, että pidän nahkatuotteista.
Tässä on herra Lelou.
Hän on loistava vaatturi.
Kertokaa hänelle, että juonnan Oscar-gaalaa.
Kaikkien aikojen suurinta palkintojuhlaa.
Heti Golden Globesin ja MTV Movie Awardsin jälkeen.
Haluan marokkolaisen nahkasmokin.
Kun hän otti mittani, ihmettelikö hän,
miksi Michelangelon David tarvitsee nahkasmokkia?
Onko tämä paras kroppa, jonka kanssa olet työskennellyt?
Tämä on kaunis.
Tämän tuoksu on... -Eikö olekin uskomaton?
Haistelet pian minua koko ajan. -En todellakaan.
Tämä valkoinen paita on myös nahkaa.
Tätä Jim Morrison piti yllään lukiotanssiaisissaan.
Olipa moderni viittaus.
Tätä Lenny Kravitz piti yllään tanssiaisissaan. Oliko hyvä?
Parempi.
Tätä se kaveri, josta pidit Gigolosissa, piti yllään.
Todennäköisesti.
En edes tiedä hänen nimeään. -Brace.
Aioitko nimetä kaksosesi niiden kahden tyypin mukaan?
Melkein.
Anteeksi. Tällaisia me olemme.
Kukaan ei teeskentele yhtä hyvin kuin sinä.
Laitetaan tämä päälleni.
Jopas jotakin.
Uskomaton.
Älä hiero mannekiinia. -Voinko ottaa sen mukaani?
Melkein... Voinko ottaa tämän mukaani?
Tervetuloa vuoden 2027 Oscar-gaalaan. Isäntänä on Conan O'Brien.
Tämä on uskomaton.
Fantastinen.
Voitko liikkua tuossa asussa? -En.
Tämän täytyy olla jokin todella tukahdutetun ihmisen fetissi.
"Pidän aidosta nahasta."
Täydellistä, herrat.
Katsokaa nyt meitä. -Minun tiimini.
Omien laskujeni mukaan -
Conan osti nahkasmokin, karhean takin ja nahkalaukun.
Sekä potenssiteetä.
Meidän piti tulla Marokkoon shoppailemaan minulle.
Mitä teet, Sona? Varastit minun juontoni.
Conan-parka. Etkö ole saanut puhua tarpeeksi?
Haetaan sitten sinun arvokas öljysi.
Tässä se on. Les Sens de Marrakech.
Hei. -Mitä kuuluu?
Hyvää, entä sinulle? -Hyvää.
Ystäväni Sona rakastaa arganöljyä.
KAUPPIAS
Käytän sitä hiuksiini ja ihooni. -Se sopii kaikkeen.
Sinunkin pitäisi käyttää sitä. Ihosi on todella kuiva.
Niin on. Se lohkeilee.
Ihoni näyttää kanan kynneltä.
Pidätkö tästä? -Hoidan asian.
Arganöljy hoitaa kaiken.
Sona tarvitsee sitä paljon.
Onko teillä iso saavi öljyä, jonne voimme upottaa Sonan hiukset -
vuorokaudeksi? -Kyllä on.
Tämä iso pullo.
Tämä kestää hänellä pari päivää.
Onko minun iholleni jotain?
Sinun ihollesi.
Meillä on käsirasvaa ja vartalorasvaa.
Kuinka usein minun on rasvattava itseni?
Kerran päivässä. -Loistavaa.
Tuoksuu Marokolta. -Uskomaton tuoksu.
Tuoksuta tätä.
Juksasin häntä.
Joskus juksut ovat pitkiä.
Ihmisiä on ulkosalla. Mitä kuuluu?
Hän näki, kuinka pehmeät kädet minulla oli.
Tuoksu kantaa sinne. -Käteni ovat hyvin pehmeät.
Kätesi ovat pehmeät.
Niin!
Jee!
Näin tuomme kaikki yhteen.
Mitä tämä on?
Suihkugeeliä. -Nimetty Conanin mukaan.
Sona sanoi juuri minulle: ”Tässä on vähän geeliä, ääliö.”
Ovatko kätesi pehmeät? -Todellakin.
Ne tuntuvat pehmeiltä.
Voit käyttää öljyä joka tunti.
Aikaisemmin sanoit kerran päivässä.
Mutta sinun ihosi on todella kuiva.
Normaalille iholle riittää kerran päivässä.
Entä epänormaalille? -Sinun ihosi on todella kuiva.
Voit laittaa vaikka minuutin välein.
Minuutin? -Niin.
Nyt se on minuutin välein.
Mitä tämä on? -Aistillista öljyä.
Aistillinen.
Voiko tätä käyttää yksin itseeni?
Voin hyvin levittää sitä toisellekin, mutta kysynpä vain.
Otan tämän itselleni. -Selvä.
Onko lähellä puistoa?
Hän on outo.
Vähän.
Hän näyttää...
Miksi hän katsoo minua tuolla tavalla?
Voit sanoa sen ääneen.
Olen jotenkin stressaantunut.
Stressaantunut?
Haluan juoda jotain.
Tuollainen vaikutus hänellä on muihin.
Minun läsnäoloni aiheutti sinulle stressiä ja epämukavuutta.
Olen iloinen, että matkasin näin kauas -
ostamaan sinulle arganöljyä.
Kiitos. -Sain samalla hyypiön leiman.
Tämä ei ole yhtään hyypiön käytöstä. -Sitä voi tuoksuttaa koko ajan.
Sitä voi tuoksuttaa koko ajan.
Olisimmeko voineet ostaa öljyn Amazonista -
ja välttää matkan Marrakeshiin?
Ette, mutta meillä on oma nettisivu.
Teillä on nettisivu? -Kyllä.
Jos olisimme tilanneet öljyn sivuiltanne,
olisimme voineet pysyä kotimaassamme.
Kyllä varmaan.
Kiitos. -Oli ilo nähdä.
Hei hei.
Nähdään. -Palaamme viikon päästä.
Selvä.
Viimein eeppinen seikkailumme oli päättynyt.
Marokko lumosi minut. Ihmiset, anteliaisuus, musiikki -
ja heidän rakkautensa perhettä kohtaan.
Samoin maan ruokaperinteet, sekä vanhat että uudet.
Parasta kaikessa oli,
että sain jakaa kaiken tämän ihastuttavan kollegani -
ja hyvän ystäväni kanssa.
Tarkoitan tietenkin kamelia.
Myyttekö kananmunia? -Kyllä.
Onko teillä kananmunia?
Tämä on häiriintynyttä.
Tekstitys: Velimatti Sutela